एजेंडा आजतक 2017 में पहुंचे बीजेपी के राष्ट्रीय महासचिव राम माधव ने अमेरिका के पूर्व राष्ट्रपति बराक ओबामा के बयान का विरोध किया. भारत यात्रा पर आए अमेरिका के पूर्व राष्ट्रपति बराक ओबामा ने कहा है कि वर्ष 2015 में भारत दौरे के दौरान उन्होंने धार्मिक सहिष्णुता और धार्मिक आजादी के मुद्दे पर प्रधानमंत्री नरेंद्र मोदी से अकेले में बात की थी. इस पर माधव ने कहा कि बराक को पीएम मोदी के साथ हुई एक सीक्रेट बात को यूं सार्वजनिक नहीं करना चाहिए था.